[[Gagarin-pokalen]] blev vundet af [[Avangard Omsk]], som i finalen besejrede [[HK CSKA Moskva|CSKA Moskva]] med 4-2 i kampe, og som dermed fik revanche for finalenederlaget i til netop [[HK CSKA Moskva|CSKA]] i [[KHL 2018-19|2019]]. Mesterskabet blev afgjort den [[28. april]] [[2021]], hvor [[Avangard Omsk]] på hjemmebane i [[Balasjikha]], hvor holdet spillede sine kampe i denne sæson mens den ordinære arena hjemme i [[Omsk]] blev renoveret, vandt den sjette kamp i finaleserien med 1-0 på et mål i første periode scoret af [[Sergej Toltjinskij]], som inden denne sæson var skiftet til [[Avangard Omsk|Avangard]] fra netop [[HK CSKA Moskva|CSKA]], og som efter finalen blev kåret som slutspils-MVP. [[Avangard Omsk|Avangard]] vandt [[Gagarin-pokalen]] for første gang, eftersom holdets bedste resultat i [[KHL]] indtil da havde været finalepladserne i sæsonerne [[KHL 2011-12|2011-12]] og [[KHL 2018-19|2018-19]]. [[HK CSKA Moskva|CSKA]] var i finalen om [[Gagarin-pokalen]] for tredje sæson i træk, og for fjerde gang i løbet af de seneste fem sæsoner (hvis man fraregner [[KHL 2019-20|sæsonen 2019-20]], hvor slutspillet blev afbrudt på grund af [[COVID-19-pandemien]]). Det var [[Avangard Omsk]]s første nationale titel, siden holdet vandt [[Ruslands Superliga i ishockey|Ruslands Superliga i ishockey 2003-04]].<ref>[https://en.khl.ru/news/2021/04/28/484614.html KHL - ''Avangard wins Gagarin Cup, Tolchinsky sinks former colleagues'' (28. april 2021)] {{en sprog}}</ref>
Sport Kultur